b'\n_START_ARTICLE_\nGrad Struga\n_START_SECTION_\nZgodovina\n_START_PARAGRAPH_\nIme Struga verjetno izhaja \xc5\xa1e iz staroslovenske besede Ostrog, ki se je uporabljala za lesene obrambne stolpe. Prvotni dvor je omenjen leta 1447 in 1449, ko ga je imel v fevdu Nikolaj Ringhut. Karel pl. Juri\xc4\x8d, zakupnik gradu Mehovo. Kot grad je bil objekt zgrajen po potresu leta 1511, baroni Juri\xc4\x8di pa so ga imeli v lasti do leta 1822, ko ga je na dra\xc5\xbebi kupil vitez Jo\xc5\xbeef Jelov\xc5\xa1ek pl. Fichtenau. Pred drugo svetovno vojno je bila lastnica gra\xc5\xa1\xc4\x8dakinja Antonija Fichtenau roj. Hutter, po vojni pa je bil nacionaliziran. Stavbo in posestvo je dobila v upravljanje kmetijska zadruga Krka in provinciat nunskih sester Na\xc5\xa1e Gospe (Notre Dame). V gradu so bila od osemdesetih let 20. stoletja do leta 2008 stanovanja, leta 2008 pa se je za\xc4\x8dela obnova gradu. Danes je grad obnovljen, v njem pa je urejen \xc5\xbeivi muzej._NEWLINE_\xc5\xa0tiritraktno poslopje z deloma arkadnim dvori\xc5\xa1\xc4\x8dem in dvema \xc5\xa1tirioglatima obrambnima stolpoma je bilo z Odlokom o razglasitvi naravnih znamenitosti in nepremi\xc4\x8dnih kulturnih in zgodovinskih spomenikov v ob\xc4\x8dini Novo mesto, Uradni list RS \xc5\xa1t. 38/1992 leta 1992 razgla\xc5\xa1eno za kulturni spomenik lokalnega pomena.'